HU Az Európai Unió Hivatalos Lapja C 49/11

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló 94/22/EK európai parlamenti és tanácsi irányelv (1),alapján

(Hirdetmény folyékony és gáznemű szénhidrogének bányászati kutatására vonatkozó kizárólagos engedély – az ún. „Permis d'Auvernaux” – iránti kérelemről)

(EGT-vonatkozású szöveg)

2013/C 49/07

A Concorde Energy LLC (székhelye: 1537 Bull Lea Road, Suite 200, Lexington KY 40511, Egyesült Államok) 2011. január 7-én kelt kérelmében folyékony és gáznemű szénhidrogének kutatására feljogosító, 5 (öt) évre szóló kizárólagos engedélyért – ún. „Permis d’Auvernaux”-ért – folyamodott. A kérelem Loiret, Seine-et-Marne és Essonne megye területének egy részét érinti.

Az ezen engedély tárgyát képező terület határvonalát a földrajzi koordinátáikkal meghatározott alábbi pontokat felsorolásuk sorrendjében összekötő hosszúsági és szélességi körök ívei alkotják, a Párizson átmenő hosszúsági kört véve kezdő meridiánnak.

Pont Keleti hosszúság Északi szélesség A 00,04 54,00 B 00,20 54,00 C 00,20 53,80 D 00,30 53,80 E 00,30 53,70 F 00,20 53,70 G 00,20 53,60 H 00,00 53,60 I 00,00 53,85 J 00,02 53,85 K 00,02 53,86 L 00,03 53,86 M 00,03 53,87 N 00,09 53,87 O 00,09 53,90 P 00,10 53,90 Q 00,10 53,92 R 00,05 53,92 S 00,05 53,95 T 00,02 53,95 U 00,02 53,96 V 00,04 53,96

Az így meghatározott terület nagysága körülbelül 544 km2.

A kérelmek benyújtása és az engedély megadásának feltételei

Az eredeti kérelem és a konkurens társaságok által esetlegesen beadott kérelmek benyújtói kötelesek igazolni, hogy esetükben teljesülnek a bányászati engedélyekről és a földfelszín alatti tárolásra vonatkozó engedélyekről szóló, 2006. június 2-i 2006-648 sz. módosított rendelet (Journal officiel de la République française, 2006. június 3.) 4. és 5. cikkében az engedély megadására vonatkozóan meghatározott feltételek.

Az érdekelt konkurens társaságok e hirdetmény közzétételétől számítva kilencven napon belül kérelmet nyújthatnak be az Európai Közösségek Hivatalos Lapja 1994. december 30-i C 374. számának 11. oldalán közzétett, a szénhidrogénekre vonatkozó franciaországi bányászati engedélyek megszerzéséről szóló hirdetményben összefoglalt szabályok szerint, amelyeket a bányászati engedélyekről és a földfelszín alatti tárolásra vonatkozó engedélyekről szóló, 2006. június 2-i 2006-648 sz. módosított rendelet (Journal officiel de la République française, 2006. június 3.) ír elő.

A konkurens társaságok kérelmüket a környezetvédelemért, a fenntartható fejlődésért és az energiaügyért felelős minisztériumhoz nyújthatják be a következő címen: Ministère de l’écologie, du développement durable et de l’énergie, Direction de l’énergie, bureau exploration et production des hydrocarbures, Grande Arche, Paroi Nord, 92055 La Défense cedex, France.

A tevékenység gyakorlásának és megszüntetésének feltételei és követelményei

A kérelmezők figyelmébe ajánljuk a bányászati törvénykönyv 79. és 79.1. cikkét, továbbá a bányászati tevékenységről, a földfelszín alatti tárolási tevékenységről, valamint a bányákra és a földfelszín alatti tárolásra vonatkozó rendészetről szóló, 2006. június 2-i 2006-649 sz. módosított rendeletet (Journal officiel de la République française, 2006. június 3.).

További felvilágosítás a következő címen kapható:

Ministère de l’écologie, du développement durable et de l’énergie, Direction de l’énergie — Bureau exploration et production des hydrocarbures, Grande Arche, Paroi Nord, 92055 La Défense cedex, France, Telefon: +33 140819529.

A fent említett rendelkezések a Légifrance honlapon olvashatók: http://www.legifrance.gouv.fr

(1) HL L 164., 1994.6.30., 3. o.